Talyat Shayxametov

Talyat Abdulganiyevich Shayxametov (1966-yil 24-aprelda Shahrisabzda tugʻilgan) – nafaqadagi sovet va ukrainalik professional sobiq futbolchi. Uning ismi koʻpincha Talyat deb talaffuz qilinadi.

 Futbolchilik faoliyati 
Talyat dastlab faoliyatini Shahrisabzning „Hisor“ jamoasida boshlagan. 1985-yilgi mavsumda Qarshining „Geolog“ jamoasi tarkibiga oʻtgan. 1989-yilgi mavsumda Toshkentning „Paxtakor“ jamoasi taklifini qabul qilgan va klub bilan shartnoma imzolagan.1990-yilda unga Qrimdan, aniqrogʻi ota-onasi qoʻngʻiroq qilishgan va Ukrainaga koʻchib kelishini soʻrashgan. Oʻsha davrda Talyat Paxtakor klubining asosiy tarkibdan joy olgan va jamoani tark etishni umuman istamasdi. Ammo otasi Tavriyaning taklifini qabul qilishni talab qilgan.

1990-yilgi mavsum oxirida, mashgʻulotlar paytida oyogʻidan ancha jiddiy jarohat olgan. Natijada, 1991-yilgi mavsumda birorta ham oʻyinda ishtirok etmagan. 1992-yilda Tavriya jamoasi tarkibida Talyat mustaqil Ukrainaning birinchi chempionatida chempioni boʻlgan. Jarohati tufayli u Tavriyaning Kiyevning „Dinamo“ klubiga qarshi „oltin uchrashuvi“da maydonga tusha olmagan.

1993-yil oxirida Talyat Isroil klublariga ijaraga berilgan. Isroilda avvaliga „Makkabi“ (Herzliya) jamoasi safida, keyinchalik Hakoah (Ramat Gan) jamoasida oʻynagan.

 Murabbiylik faoliyati 
Talyat futbol faoliyatidan soʻng murabbiylikka oʻtgan. 2007-yil fevral oyida u „Krymteplitsa“ jamoasida katta murabbiy lavozimida ishlaganEks-igrok FK „Nikolaev“ Tolyat Sheyxametov stal trenerom „Krimteplitsi“. Keyinchalik u IgroService murabbiylar shtabida ishlagan. 17 yoshgacha boʻlgan Ukraina terma jamoasida yordamchi murabbiy boʻlgan. 2015-yilning dekabr oyidan boshlab yoshlar terma jamoasi murabbiylar shtabida ishlagan.

 Mukofotlari 

 Klublarda

 Ukraina chempioni (1): 1992
 Ukraina kubogi finalchisi (1): 1993/94
 Ukraina chempionatining birinchi ligasi gʻolibi (1): 1997/98

 Shaxsiy

 Ukraina sport ustasi (1992)

 Manbalar 

 Havolalar 
 Talyat Shayxametov Tavariya saytida futbolchi profili
 Talyat Shayxametov Legioner saytida futbolchi profili

Turkum:1966-yilda tugʻilganlar
Turkum:Yashayotgan insonlar
Turkum:Shahrisabz kishilari
Turkum:Oʻzbekistonlik erkak futbolchilari
Turkum:Ukrainalik erkak futbolchilar
Turkum:Futboldagi erkak hujumchilar
Turkum:Hisor klubi futbolchilari
Turkum:Nasaf klubi futbolchilari
Turkum:Paxtakor jamoasi futbolchilari
Turkum:SC Tavriya Simferopol futbolchilari
Turkum:Hakoah Amidar Ramat Gan F.C. futbolchilari
Turkum:Maccabi Herzliya F.C. futbolchilari
Turkum:FC Kremin Kremenchuk futbolchilari
Turkum:MFC Mykolaiv futbolchilari
Category:FC Elektrometalurg-NZF Nikopol futbolchilari
Turkum:Ukrainalik futbol murabbiylar